**№ 2 АОМ тілдер апталығының есебі**

Қазақстан республикасының Тілдер мерекесіне орай № 2 АОМ жоспар бойынша іс-шаралар өткізілді.

6 қыркүйегінде мектебімізде Тілдер апталығының салтанатты ашылу рәсімі өтті. Салтанатты жиында оқушылар мәнерлеп үш тілде өлеңдер оқып, ән-шашуларын жолдады.

11 қыркүйекте ағылшын тілі мұғалімдері «Полиглот» атты командалық сайыс өткізді. Оқушылар үш тілде өз білімдерін көрсете білді.

13 қыркүйек күні орыс әдебиеті пәнінің мұғалімі Ермекова Анна Николаевна «Литературная гостинная» атты шығармашылық кеш өткізді.

14 қыркүйекте мектепішілік мәнерлеп оқу сайысы өтті. Мәнерлеу сайысында оқушылар көрнекті ақын-жазушылардың үздік орындап, мадақтамаларға ие болды.

Мектеп ұстазы Үдешева Камила Ерұланқызы аудандық «Тілім – менің айбыным» атты ақындар мүшәйрасына қатысып, дипломмен марапатталды. Камила Ерұланқызы өз шығармашылығын ортаға салып, өз өлеңдерімен отырған қауымды тамсандырды.

10 сынып оқушысы Аникина Виолетта аудандық «Ана тілі аруы – 2017» сайысына қатысып, жүлделі 2 орынды иемденді. Виолетта сайыста қазақ тілінің нағыз шебер екендігін дәлелдеді.

Мектеп ұжымы қыркүйектің 15 жұлдызында аудандық мәдениет үйінде өткізілген «Тілдер фестиваліне» белсенді қатысты. Қазақ тілі пәнінің мұғалімдері қазақ халқының салт-дәстүрін, өнерін үздік дәрежеде көрсетті.